OSNOVNA ŠKOLA DOMAŠINEC

M. KOVAČA 1, DOMAŠINEC

40318 DEKANOVEC

OIB: 64297918539

MB: 03108953

RKDP: 13713

Domašinec, 29.01.2019. godine

**BILJEŠKE UZ FINANCIJSKE IZVJEŠTAJE 31.12.2018. GODINE**

Ove bilješke podnose se uz financijske izvještaje: Izvještaj o prihodima i rashodima, primicima i izdacima (PR-RAS), Bilanca (BIL), Izvještaj o promjenama u vrijednosti i obujmu imovine i obveza (P-VRIO), Izvještaj o obvezama (Obveze) te Izvještaj o rashodima prema funkcijskoj klasifikaciji (RAS-funkcijski). Set izvještaja predaje se u elektronskom obliku FINA-i, Međimurskoj županiji, MZO-u te Državnom uredu za reviziju. Za potrebe MZO-a, nadležnog Ureda Međimurske županije te Državnog ureda za reviziju dostavljaju se i obvezne Bilješke uz financijske izvještaje.

Bilješke sadržavaju objašnjenja uz neke, značajnije pozicije na obrascima, radi lakšeg tumačenja vrijednosti koje su u izvještajima navedene.

**Bilješka br. 1 – Izvještaj o prihodima i rashodima, primicima i izdacima**

Svi prihodi knjiženi su datumom primitka, tj. u 2018. godini, a rashodi datumom obračuna rashoda – do 31.12.2018. godine osim u slučaju kontinuiranih rashoda, za koje su ovdje predviđeni isključivo rashodi za plaće i naknade za 12. mjesec 2018. godine za zaposlenike koji te plaće i naknade primaju od Ministarstva znanosti i obrazovanja (budući da bi se tu radilo o 13. rashodima u tekućoj fiskalnoj godini, a za koje nisu primljena sredstva, ti se rashodi razgraničavaju na kontinuirane rashode i, kao i protekle godine, knjiže na rashode u siječnju iduće godine). Ukupan tekući višak prihoda poslovanja iznosi 33.493 kn (poz. 405), a taj se višak uvećava s viškom iz prethodnog razdoblja u iznosu 20.790 kn (poz. 407) te sada ukupni višak s uključenim prenesenim viškom ove godine iznosi 54.283 kn (AOP 635). U strukturi tekućeg viška od 33.493 kn razlikuju se viškovi od ostalih prihoda (od projekata FEAD 1.597 kn, Sheme voća, povrća i mlijeka 3.666 kn), zatim manjkovi od namjenskih prihoda (7.426 kn) te tekući viškovi za naplaćene prihode za plaće osobnog asistenta iz EU-projekta u iznosu 1.793 kn i prihodi MŽ za materijalne rashode i energente u iznosima 28.771 kn i 5.092 kn pa to sve zajedno iznosi ukupni tekući višak po svim izvorima financiranja u iznosu 54.283 kn. No, postoje gore spomenuti preneseni viškovi ranijeg razdoblja od 20.790 kn, gledano po stavkama izvora financiranja, iskazujemo slijedeće: ukupni preneseni višak po materijalnim rashodima i energentima u iznosu 28.004 kn (od čega za materijalne rashode je višak 18.275 kn, a za energente višak iznosi 9.729 kn), zatim preneseni manjak po EU-projektu za plaće os. asistenta u iznosu 1.793 kn, što je zapravo iznos polovine bruto-plaće za 12/2017., dok je ukupni preneseni višak na vlastitim i namjenskim prihodima 23.505 kn, zatim manjak po projektu FEAD iznosi 24.615 kn, a manjak po Shemi voća i povrća iznosi 4.311 kn što sve zajedno preračunato daje navedeni iznos od 20.790 kn ukupnih prenesenih viškova (AOP 633). Obračunati nenaplaćeni prihodi u iznosu 27.778 kn (poz. 409) sastoje se od nenaplaćenih prihoda za školsku prehranu učenika u iznosu 4.115 kn, dok se 23.018 kn odnosi na nenaplaćene prihode po projektu „Školski obroci svima!“ (FEAD!) i to za period 09/2018. – 12/2018. godine) i 644 kn za projekt Školske sheme voća, povrća i mlijeka za period 12/2018. godine.

Od ostalih pozicija koje su iskazane u ovom obrascu ističem samo one koji imaju velika odstupanja. Tako na poz. 072 postoji značajnije smanjenje od tekućih pomoći temeljem prijenosa EU sredstava zbog toga što je u prethodnom razdoblju (u dijelu razdoblja) bilo više osobnih asistenata u nastavi financiranih iz ovog izvora, a ove godine toga nije bilo. Pozicije koje se odnose na prijenose EU-sredstava detaljno su pojašnjene u Uputi Ministarstva financija pa je primijenjena Uputa na knjiženje ovih konta u 2017. godini i 2018. godini. S druge strane, na poziciji 067 došlo je do značajnog povećanja, a radi se o primitku sredstava za projekt „Školski obroci svima!“ – gdje su isplaćene zaostale rate iz prethodne godine te sva potraživanja koja su se odnosila na školsku godinu 2017./2018. i to sve u iznosu 53.710 kn. Na poziciji 116 pale su u odnosu na prethodnu godinu pozicije ostalih prihoda od sufinanciranja, naprosto jer je u značajnoj mjeri pao broj učenika i bilo je, s tog osnova, manje uplata za školsku prehranu kao i ostale usluge koje su knjižene kao sufinancirane, a vezane su uz broj učenika. Na pozicijama 128 i 129 gdje se nalaze tekuće i kapitalne donacije imamo neznatno povećanje tekućih donacija, a smanjenje kapitalnih donacija. Kapitalne donacije u iznosu 11.445 kuna bile su utrošene za nabavu računalne te sportske opreme. Pozicija 132 i 133 moraju se gledati zajedno, jer je ove godine upisano kao razgraničenje prihoda od Proračuna Međimurske županije na dio koji se odnosi na tekuće tj. materijalne i rashode održavanja – 381.916 kn (imamo pad pozicije) i dio koji se odnosi na nabavu nefinancijske imovine (u ovom slučaju je to iznos 97.221 kn za izgradnju atrija u PŠ Florijana Andrašeca Dekanovec). Obje pozicije gledane zajedno nisu imale značajnu promjenu prethodne i ove godine, te se kreću sveukupno oko 478-479 tis. kuna za financiranje svih rashoda korisnika od Osnivača – Međimurske županije.

Što se tiče svih rashoda za zaposlene (poz. 148-159), iznosi su na svakoj stavki uvećani, najviše zbog dizanja osnovice plaće u 3 navrata tijekom 2017. godine što je imalo implikaciju na visinu rashoda za plaće zaposlenih tijekom cijele 2018. godine prosječno 4%, a time i na pozicije rashoda za doprinose za plaće. Prekovremeni rad je također porastao zbog povećanja zamjena za bolovanje i druge odsutnosti radnika, ali i zbog veće osnovice za izračun tih sati. Stavka za stručno usavršavanje je zbog mnogo bolje financijske situacije povećana u ovoj u odnosu na prethodnu godinu nekoliko puta, no apsolutni iznos je i dalje malen (tek 2.740 kn).

Što se tiče materijalnih rashoda (pozicije 160-184) imamo neka povećanja i neka smanjenja, ali sve u granicama prihvatljivog. Porasli su npr. rashodi za poštarinu, telefonske usluge i prijevoz, za usluge informiranja, za zdravstvene i veterinarske usluge te računalne usluge, te za sitni inventar (prethodne godine bilo je nabavki samo dugotrajne nefinancijske imovine, a ove i dugotrajne i kratkotrajne imovine, tj. sitnog inventara), dok su sve ostale pozicije rashoda za materijal i energiju pale u odnosu na prethodnu godinu, no neznatno i u apsolutnim i u postotnim vrijednostima.

Pozicija 259 odražava smanjenje danih donacija s iznosa od 1.847 kn na 816 kn. Zadnje navedeni iznos je u 2018. godini utrošen na donacije Hrvatskom Caritasu i Udruzi prijatelja životinja iz Čakovca.

Pozicije koje se odnose na rashode za nabavu dugotrajne imovine su veće (zbroj na AOP 341) i iznose 223.062 kn. Nabavljena je oprema iz sredstava prethodnog razdoblja prenesena kao višak utrošena većinski u ovoj godini uvećano za namjenske kapitalne donacije ove godine koje su utrošene za nabavu opreme za razrede i urede, prvenstveno računalne opreme, sportske opreme i lektirne građe za opremanje školske knjižnice. Također i ove, kao i prethodne dvije godine probleme zadaje nabava imovine sitne vrijednosti ali koja se zbog dužeg razdoblja korištenja od godine dana tretira kao dugotrajna imovina a ne kao sitni inventar, pa su se razno razne stavke našle na ovim pozicijama koji bi prema prethodno važećim propisima završile na pozicijima sitnog inventara, a ovako su zakonskom prisilom završile na poziciji dugotrajne imovine vrlo male vrijednosti osim iznosa od 2.991 kn koji je zaista knjižen kao sitni inventar i nalazi se na poziciji AOP 171 (zbog procjene voditeljice računovodstva da se radi uistinu o kratkotrajnoj imovini).

**Bilješka br. 2 – Bilanca**

Poz. 1-64 odnose se vrijednosti stavaka imovine i ispravka vrijednosti imovine. Budući da su vrijednosti u potpunosti usklađene s analitikom osnovnih sredstava, pozicije su točne i prikazuju povećanja gdje je bilo novih nabavki, tj. kod povećanja vrijednosti zgrada – poslovnih objekata, zatim kod uredske opreme i namještaja (prvenstveno računalne opreme), opreme za održavanje (usisavači), sportske opreme (ploče i koševi te lopte) i glazbene opreme (stage piano), a ostale pozicije su iste ili manje za provedene rashode i isknjiženja vrijednosti opreme tijekom 2018. godine. I ove godine je prema uputi stručnjaka iz RRIF-a provedena inventura s utvrđenim prijedlogom za rashod, a taj rashod nije knjižen per 31.12.2018.godine, nego će se knjižiti tijekom veljače ili ožujka 2019. godine kad ravnateljica OŠ Domašinec donese odluku o rashodu, a potom i o isknjiženju imovine koja je potpuno neupotrebljiva i koja se odvozi na otpad, pa će se to odraziti na bilancu imovine u idućem godišnjem izvješću kao što se identično postupanje odrazilo na bilancu imovine u ovom razdoblju. Budući da je nabava nove opreme premašila vrijednost rashodovane i isknjižene imovine, to imamo ukupno povećanje na većini pozicija.

Poz. 64 – povećanje novčanih sredstava na žiro-računu i u blagajni odraz je trenutnih novčanih tokova na određeni dan, ali i ukupnog tijeka novca u 2018. godini (naime, tijekom 2018. godine isplaćeni su tzv. viškovi sredstava od strane Osnivača – Međimurske županije i to za materijalne potrebe i za tekuće i investicijsko održavanje) i ta pozicija prikazuje iznos od 92.792 kn, no velika većina novčanih sredstava je namijenjena za plaćanje obveza koje dospijevaju u 2019. godini, bilo da se radi o obvezama za materijalne rashode, bilo za neisplaćenu naknadu za mentorstvo iz 2018. godine, bilo za naknade zaposlenima za službena putovanja neisplaćena u prosincu 2018. godine, a ponešto je namijenjeno utrošku za buduće rashode u 2019. godini.

Poz. 80 – ostala potraživanja – odnosi se na potraživanja od HZZO-a za bolovanje dulje od 42 dana za posljednja dva mjeseca 2018. godine.

Poz. 143 –odnosi na nenaplaćena potraživanja za tekuće pomoći iz DP-a temeljem prijenosa EU sredstava od Međimurske županije za sredstva vezana uz nenaplaćena potraživanja po EU-projektu „Školski obroci svima!“ i projektu Sheme voća, povrća i mlijeka za period 09/2018. - 12/2018. godine.

Poz. 152 - odnosi se na nenaplaćena potraživanja za školsku prehranu učenika.

Poz. 161 – odnosi se isključivo na kontinuirane rashode za plaće i naknade za 12. mjesec 2018. godine za zaposlenike koji te plaće i naknade primaju od Ministarstva znanosti i obrazovanja.

Poz. 221 – odnosi se na naplaćene prihode budućih razdoblja i to, sukladno provedenoj Inventuri: na 1.100 kn za primljena sredstva za izvanučioničku nastavu od MZO-a iz 2015. godine, a neizvršenu uplatu turističkoj agenciji u stečaju od koje nije bio primljen račun za izvršenu uslugu, dok je preostali iznos onaj od 1.800 kn – neutrošena sredstva za licence (sredstva su primljena od MZO-a u posljednjim danima 2018. godine i nije proveden postupak nabave te su zatečena sredstva prebačena kao obveza za iduću godinu).

Poz. 225 – vlastiti izvori iz proračuna – daje bilančnu ravnotežu između konta 911 i klase 0 (AOP 002) i to u iznosu od 3.279.477 kn

Poz. 240 – odnosi se na obračunate i nenaplaćene prihode u iznosu 26.918 kn (vidi poz. 140 i poz. 152 prethodno objašnjenu u ovoj bilješki) sve umanjeno za provedeni ispravak vrijednosti potraživanja za školsku prehranu koja potraživanja su nenaplaćena u roku 3 godine i ispravak se provodi u 100% - tnom iznosu od 860 kn te se time postiže ravnoteža između ove pozicije i navedenih pozicija. Naime 27.778 kn nenaplaćenih potraživanja umanjeno za 860 kn ispravka potraživanja daje iznos od 26.918 kn.

Poz. 245 i 246 – izvanbilančni zapisi u aktivi i pasivi u iznosu 19.421, kn – odnosi se na vrijednost opreme u najmu – 3 fotokopirna aparata prema procjeni dobavljača opreme, u iznosu 13.250 kn, zatim na vrijednost potencijalne obveze po sudskom sporu u predmetu Dobošić protiv OŠ Domašinec u ukupnoj vrijednosti spora 6.171 kn (za neisplatu povećane osnovice plaće za 2016. godinu). Navedeni iznos predmetnog spora je obvezni sastavni dio ovih bilješki i odnosi se na glavnicu. Na to se ipak moraju predvidjeti zatezne kamate radi naplate u eventualnom budućem periodu. Iznos od 19.421 kn na ovoj poziciji je smanjen za 500 kn u odnosu na prethodnu godinu zbog vraćanja s posudbe 1 fotokopirnog aparata tvrtki B.T.C. d.o.o. koji je uređaj posudila radi probe.

**Bilješka br. 3 – Izvještaj o obvezama**

Nema značajnijih nepoznatih elemenata koje bi trebalo pojašnjavati, osim u dijelu koji se odnosi na prekoračenje roka za plaćanje obveza s osnova materijalnih rashoda u visini 6.094 kn za račune koji su prispjeli potkraj 2018. godine i imali su valutu do 31.12.2018. godine, a plaćeni su u prvim danima 2019. godine. Isto objašnjenje se odnosi i na 1.296 kn nepodmirenih obveza za mentorstvo (rashodi za zaposlene na poziciji 045). Naime sredstva su primljena potkraj 2018. godine od strane MZO-a i nisu isplaćena kao naknada zaposlenici do kraja 2018. godine, već u siječnju 2019. godine. Sve ostale obveze iskazane na poziciji 090 ovog Izvještaja nisu imale valutu u 2018. godini, već u 2019. godini ili se radi o tzv. kontinuiranim rashodima za koje su iskazane obveze, a naplata slijedi u siječnju 2019. godine što je i zakonski utemeljeno.

**Bilješka br. 4 – Izvještaj o promjenama u vrijednosti i obujmu imovine i obveza**

U 2018. godini Osnivač, tj. Međimurska županija prenijela je na OŠ Domašinec vrijednost školskih udžbenika per 01.01.2018. godine u iznosu 14.710 kn kn što je knjiženo u imovinu OŠ Domašinec, a ujedno se prikazuje preko korektivnih konta 91512 kao povećanje obujma imovine. Istovremeno kao promjena obujma i to kao povećanje bilo i je i drugih manjih stavaka u visini 3.521 kn (uglavnom knjige za školsku knjižnicu i udžbenici iz informatike za 5. i 6. razrede).

**Bilješka br. 5 – Izvještaj o rashodima prema funkcijskoj klasifikaciji**

Napominjemo da je ovo već uobičajena praksa prilikom predaje seta financijskih izvještaja kako se popunjava ovaj obrazac, a prema Uputi Ministarstva financija te stručnih službi RRIF-a za osnovne škole popunjava se isključivo podatak na poziciji 0912 – Osnovno obrazovanje te podatak na poziciji 096 – Druge usluge u obrazovanju. Ovaj drugi podatak odnosi se na vrijednosti rashoda za školsku prehranu, a prvi obuhvaća ukupne rashode OŠ Domašinec umanjene za ovaj drugi podatak.

Voditelj računovodstva: M.P. Ravnateljica.

Miljenka Kolarić, dipl.oecc. Martina Kivač, mag.theol.